《金线草》
宋代·舒岳祥

金线比方浑未尽，玉函收录尚多遗。
盈盈蜂蝶菩提叶，袅袅蜻多菡萏枝。
寒女有针缝不得，山人无衮补何为。
芝茎底事生庭砌，莼叶胡为上井湄。
剪彩不香难作实，垂丝著石便生儿。
莫轻小草沿幽僻，也有凌霜傲雪姿。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。